Legal Document

Category: 1

Text:
210. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 377629 της 10/16 Νοεμ. 1988(ΦΕΚ Β΄ 841) Καθορισμός καθηκόντων που θα ασκούνται από υπαλλήλους των Κλάδων ΠΕ3 Κτην/κού και ΠΕ7 Γεωλόγων του Υπ.Γεωργίας. Έχοντας υπόψη: Τις διατάξεις: α)Του Νομ. 1558/1985 «Κυβέρνηση και Κυβερνητικά όργανα» (ΦΕΚ 137/Τ.Α./28.7.1985). β)Του άρθρ. 5 του Νομ. 1586/86 «Βαθμολογική διάρθρωση των θέσεων του Δημοσίου, Νομικών Προσώπων Δημοσίου Δικαίου και των Οργανισμών Τοπικής Αυτοδιοίκησης και άλλες διατάξεις « (ΦΕΚ 37/Τ.Α./Ι.4.Ι986). γ)Του Π.Δ. 402/Ι988 «Οργανισμός Υπουργείου Γεωργίας» (ΦΕΚ 187/Τ.Α. /26.8.1988), αποφασίζουμε: 1.Καθορίζουμε τα καθήκοντα που θα ασκούνται από υπαλλήλους των Κλάδων ΠΕ3 Κτηνιατρικού και ΠΕ7 Γεωλόγων με βαθμό Α΄ ως ακολούθως: Κλάδος ΠΕ3 Κτηνιατρικού α.Το έργο της μελέτης και σύνταξης σχεδίου προγράμματος προστασίας της κτηνοτροφίας από τον κίνδυνο της ραδιενέργειας, με βάση τα ευρωπαϊκά και διεθνή επιστημονικά δεδομένα, στο οποίο θα προτείνεται και η λήψη συγκεκριμένων οργανωτικών και διοικητικών μέτρων. Κλάδος ΠΕ7 Γεωλόγων α.Συντονισμός και εποπτεία των προγραμμάτων επί Κεντρικού και Περιφερειακού επιπέδου, ανάπτυξης και αξιοποίησης των επιφανειακών και υπογείων υδατικών πόρων της χώρας. β.Συντονισμός των ενεργειών για την προστασία των επιφανειακών και υπογείων υδατικών πόρων από ρυπάνσεις ή υπερεκμεταλλεύσεις. γ.Κατάρτιση προγραμμάτων προώθησης της εφηρμοσμένης επιστήμης και έρευνας στους τομείς Υδρογεωλογίας – Τεχνικής Γεωλογίας κ.λπ. σε συνεργασία με τα Α.Ε.Ι. δ.Εποπτεία για τη συγκέντρωση και επεξεργασία των υδρολογικών στοιχείων του Υπ. Γεωργίας, ώστε κατά λεκάνη υδρολογική, να εξαχθούν τα απαιτούμενα στοιχεία, σύμφωνα με το Νομ. 1739/87 που δεν έχουν πραγματοποιηθεί μέχρι σήμερα. ε.Εισηγήσεις για την έκδοση πράξεων μετακινήσεως του Γεωλογικού προσωπικού (μεταθέσεις – αποσπάσεις) αναλόγως των διαφόρων αναγκών. 2.Τα παραπάνω καθήκοντα θα ανατίθενται σε υπαλλήλους των Κλάδων ΠΕ3 Κτηνιατρικού και ΠΕ7 Γεωλόγων με βαθμό Α΄ ανάλογα με τις υπηρεσιακές ανάγκες και για όλες τις Υπηρεσιακές μονάδες του Υπουργείου Γεωργίας, πλην Υπηρεσιών Νομαρχιακού επιπέδου και Ν.Π.Δ.Δ. περί των οποίων ρητά αναφέρει το δεύτερο εδάφιο της παρ. Ι του άρθρ. 5 του Νόμ. 1586/86.